***Μετεγγραφές Φοιτητών/τριών Ακαδημαϊκού Έτους 2024-2025***

Καλούνται οι φοιτητές/τριες των οποίων η αίτηση μετεγγραφής/μετακίνησης κυρώθηκε στους Πίνακες από το Υπουργείο Παιδείας, Θρησκευμάτων & Αθλητισμού, να υποβάλουν **στην ηλεκτρονική διεύθυνση** της Γραμματείας του Τμήματος Δημόσιας και Κοινοτικής Υγείας του Πανεπιστημίου Δυτικής Αττικής (Πα.Δ.Α.), **pch@uniwa.gr έως και την Δευτέρα 16 Δεκεμβρίου 2024**, τα παρακάτω:

α) την αίτηση μετεγγραφής, όπως αυτή εξάγεται από την ηλεκτρονική εφαρμογή του Υπουργείου Παιδείας, Θρησκευμάτων & Αθλητισμού

 και

β) τα δικαιολογητικά που αναγράφονται στην παραπάνω Αίτηση, σύμφωνα με τη δέσμευσή τους σε αυτή\*.

\*Σ.Σ.: Επισημαίνεται ότι στις περιπτώσεις που δεν υπεβλήθη δήλωση αποποίησης μέσω του Πληροφοριακού Συστήματος, η αποποίηση θα γίνεται με την υποβολή Υπεύθυνης Δήλωσης, θεωρημένης για το γνήσιο της υπογραφής, στο Τμήμα/Σχολή Υποδοχής, σύμφωνα με τα οριζόμενα στην περ. β΄ της παρ. 1 του άρθρου 13 της με αριθ. 142413/19-10-2020 Απόφασης του Υφυπουργού Παιδείας και Θρησκευμάτων (Β΄ 4617), καθώς και την ενότητα 3 της με αριθ. 131646/Ζ1/11-11-2024.

**Η υποβολή δικαιολογητικών θα πραγματοποιηθεί αποκλειστικά στην ανωτέρω διεύθυνση ηλεκτρονικού ταχυδρομείου της Γραμματείας του Τμήματος**.

**Αιγάλεω, 11/12/2024**

**Από τη Γραμματεία του Τμήματος Δημόσιας και Κοινοτικής Υγείας**